यात्रीगण ध्यान दें! स्पेशल ट्रेन की बदल गई है टाइमिंग, स्टेशन पहुंचने से पहले रहें अपडेट
उत्तर रेलवे से जारी नई सूचना के मुताबिक रेलवे ने हजरत निजामुद्दीन और मानिकपुर के चलनेवाली स्पेशल ट्रेन (02448/02447) की टाइमिंग में बदलाव कर दिया है।
नई दिल्ली: भारतीय रेलवे ने जहां कई स्पेशल ट्रेनों का ऐलान किया है वहीं कुछ ट्रेनों के स्टॉपेज में बदलाव किया है। अब उत्तर रेलवे से जारी नई सूचना के मुताबिक रेलवे ने हजरत निजामुद्दीन और मानिकपुर के चलनेवाली स्पेशल ट्रेन (02448/02447) की टाइमिंग में बदलाव कर दिया है। यह बदलाव 22 फरवरी से लागू किया जाएगा। यह ट्रेन रोजाना हजरत निजामुद्दीन और मानिकपुर के बीच चलेगी। उत्तर रेलवे की तरफ से जो सूचना जारी की गई है उसके मुताबिक ट्रेन संख्या (02448) रोजाना हजरत निजामुद्दीन से रात 8 बजे मानिकपुर रवाना होगी। पढ़ें: खुशखबरी! अब इन स्टेशनों पर भी रुकेंगी स्पेशल ट्रेनें, जानिए टाइमिंग और रूटउत्तर रेलवे से जारी सूचना के मुताबिक यह ट्रेन हजरत निजामुद्दीन से रवाना होने के बाद रात 9.18 पर मथुरा पहुंचेगी। मथुरा से यह ट्रेन रात 9.20 पर रवाना होगी और 10.10 मिनट पर आगरा कैंट स्टेशन पहुंचेगी। आगरा कैंट स्टेशन से यह ट्रेन रात 10.15 पर रवाना होने के बाद रात 01.20 पर झांसी जंक्शन पहुंचेगी। झांसी जंक्शन से यह ट्रेन रात 01.30 पर रवाना होगी। रात 02.22 पर इस ट्रेन का स्टॉपेज मऊ रानीपुर में होगा। 2 मिनट यहां रुकने के बाद यह ट्रेन रात 02.24 मिनट पर रवाना होगी और तड़के 3 बजे हरपालपुर पहुंचेगी। हरपालपुर में दो मिनट के स्टॉपेज के बाद यह ट्रेन 03.02 पर रवाना होगी। तड़के 03.30 पर यह ट्रेन कुलपहाड़और 03.50 पर महोबा पहुंचेगी। सुबह 5 बजे यह ट्रेन बांदा जंक्शन पहुंचेगी। बांदा में पांच मिनट के स्टॉपेज के बाद यह ट्रेन 05.05 पर रवाना होगी और अतर्रा 05.32 पर पहुंचेगी। सुबह 6 बजे यह ट्रेन चित्रकूट धाम और सुबह 7.30 बजे मानिकपुर पहुंचेगी।पढ़ें:- खुशखबरी! कम किराये में आरामदायक सफर, रेलवे ने तैयार किए आधुनिक थ्री-टियर AC डिब्बे, जानिए क्या है खासियतेंवहीं वापसी में ट्रेन (02447) शाम 05.05 बजे मानिकपुर से हजरत निजामुद्दीन के लिए रवाना होगी। शाम 5.32 पर यह ट्रेन चित्रकूट धाम पहुंचेगी। यहां दो मिनट के स्टॉपेज के बाद यह ट्रेन 5.34 पर रवाना होगी। शाम 06.03 पर अतर्रा और शाम 06.35 पर बांदा पहुंचेगी। बांदा में इस ट्रेन का स्टॉपेज 5 मिनट का है। बांदा से यह ट्रेन शाम 06.40 पर रवाना होगी और शाम 7.20 पर महोबा पहुंचेगी। शाम 7.40 पर ट्रेन कुल पहाड़, रात 08.10 पर हरपालपुर और रात 08.34 पर ट्रेन मऊ रानीपुर पहुंचेगी। इन स्टेशनों पर इस ट्रेन का स्टॉपेज 2 मिनट का है। मऊ रानीपुर से रवाना होने के बाद यह ट्रेन रात 10.05 पर झांसी पहुंचेगी। झांसी स्टेशन पर 10 मिनट के स्टॉपेज के बाद यह ट्रेन 10.15 पर रवाना हो जाएगी। रात 12.55 पर यह ट्रेन आगरा कैंट पहुंचेगी। यहां पांच मिनट के स्टॉपेज के बाद यह ट्रेन रात के 01.35 बजे मथुरा जंक्शन पहुंचेगी। मथुरा में दो मिनट स्टॉपेज के बाद ट्रेन 01.37 पर रवाना होगी और तड़के 03.50 पर हजरत निजामुद्दीन पहुंचेगी। पढ़ें:- किसान आंदोलन: सिंघु बॉर्डर पर प्रदर्शनकारी ने किया दिल्ली पुलिस की टीम पर हमला, बाल-बाल बची SHO की जानपढ़ें:- गाजीपुर बॉर्डर पर किसानों ने बनाई आंदोलन की नई रणनीति, अब करेंगे यह काम